CELEX: 62019TN0102
Language: da
Date: 2019-02-19 00:00:00
Title: Sag T-102/19: Sag anlagt den 19. februar 2019 — Garriga Polledo m.fl. mod Parlamentet

15.4.2019   
            
            
               DA
            
            
               Den Europæiske Unions Tidende
            
            
               C 139/83
            
         
      Sag anlagt den 19. februar 2019 — Garriga Polledo m.fl. mod Parlamentet
      (Sag T-102/19)
      (2019/C 139/84)
      Processprog: fransk
      
         Parter
      
      
         Sagsøger: Salvador Garriga Polledo (Madrid, Spanien) og 45 andre sagsøgere (ved advokaterne A. Schmitt og A. Waisse)
      
         Sagsøgt: Europa-Parlamentet
      
         Sagsøgernes påstande
      
      
                  —
               
               
                  Om fornødent, og som foranstaltninger med henblik på sagens tilrettelæggelse eller som foranstaltninger til bevisoptagelse, tilpligtes Europa-Parlamentet at fremlægge de udtalelser, som blev afgivet af Europa-Parlamentets juridiske tjeneste og som blev fremsat den 16. juli 2018 samt den 3. december 2018, med forbehold for den nøjagtige dato, men under alle omstændigheder før vedtagelsen af Europa-Parlamentets Præsidiums afgørelse af 10. december 2018 om ændring af gennemførelsesbestemmelserne til statutten for Europa-Parlamentets medlemmer (EUT 2018, C 466, s. 8).
               
            
                  —
               
               
                  Annullation af førnævnte afgørelse truffet af Parlamentets Præsidium den 10. december 2018 om ændring af gennemførelsesbestemmelserne for Europa-Parlamentets medlemmer, for så vidt som den ændrer artikel 76 i gennemførelsesbestemmelserne (betragtning 5 og 6 til førnævnte afgørelse og denne afgørelses artikel 1, stk. 7, og artikel 2, for så vidt som den vedrører artikel 76 i gennemførelsesbestemmelserne), eller annullation af den førnævnte afgørelse i sin helhed, hvis de førnævnte elementer ikke kan anses for at kunne adskilles fra resten af den anfægtede retsakt.
               
            
                  —
               
               
                  Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremført fem anbringender.
      
                  1.
               
               
                  Første anbringende om Præsidiets manglende kompetence ratione materiae
                  
                              —
                           
                           
                              Dels er den anfægtede retsakt truffet i strid med statutten for Europa-Parlamentets medlemmer, vedtaget ved Europa-Parlamentets afgørelse af 28. september 2005, 2005/684/EF, Euratom, (EUT 2005, L 262, s. 1) (herefter »vedtægten«). Den anfægtede retsakt er bl.a. i strid med bestemmelserne i vedtægtens artikel 27, som fastsætter, at »de erhvervede rettigheder« skal bevares.
                           
                        
                              —
                           
                           
                              Dels skaber den anfægtede afgørelse en skat ved at indføre en særlig afgift, der beløber sig til 5 % af det nominelle beløb for pensionen, selv om indførelse af en skat ikke henhører under Præsidiets kompetence ifølge artikel 223, stk. 2, TEUF.
                           
                        
            
                  2.
               
               
                  Andet anbringende om tilsidesættelse af væsentlige formkrav.
                  
                              —
                           
                           
                              Dels foreholdes Præsidiet, at det har vedtaget den anfægtede retsakt uden at overholde de regler, der er fastsat i artikel 223 TEUF.
                           
                        
                              —
                           
                           
                              Dels er den anfægtede retsakt utilstrækkeligt begrundet og tilsidesætter således den begrundelsespligt, der er fastsat i artikel 296, andet afsnit, TEUF, og artikel 41, stk. 2, litra c), i Den Europæiske Unions charter om grundlæggende rettigheder.
                           
                        
            
                  3.
               
               
                  Tredje anbringende om tilsidesættelse af de erhvervede rettigheder og af princippet om beskyttelse af de berettigede forventning.
                  
                              —
                           
                           
                              Dels tilsidesætter den anfægtede retsakt de erhvervede rettigheder som følger af såvel de generelle retsprincipper som af vedtægten, som udtrykkeligt fastsætter, at de bevares »i fuldt omfang« (artikel 27).
                           
                        
                              —
                           
                           
                              Dels tilsidesætter den anfægtede retsakt princippet om beskyttelse af de berettigede forventning.
                           
                        
            
                  4.
               
               
                  Fjerde anbringende om tilsidesættelse af proportionalitetsprincippet og af ligebehandlingsprincippet og princippet om forbud mod forskelsbehandling.
                  
                              —
                           
                           
                              Dels er indgrebene i sagsøgernes rettigheder uforholdsmæssige i forhold til de formål, der forfølges med den anfægtede retsakt.
                           
                        
                              —
                           
                           
                              Dels skal den anfægtede retsakt annulleres på grund af tilsidesættelse af ligebehandlingsprincippet og princippet om forbud mod forskelsbehandling.
                           
                        
            
                  5.
               
               
                  Femte anbringende om tilsidesættelse af retssikkerhedsprincippet og om manglende gennemførelsesforanstaltninger.
                  
                              —
                           
                           
                              Dels tilsidesætter den anfægtede retsakt retssikkerhedsprincippet for så vidt som den i strid med loven har retsvirkninger med tilbagevirkende kraft.
                           
                        
                              —
                           
                           
                              Dels tilsidesætter den anfægtede retsakt retssikkerhedsprincippet, for så vidt som den har undladt at træffe gennemførelsesforanstaltninger.